section_heading: Patofiziologija
paragraph_text: Kontinencija i mikcija su rezultat ravnoteže između djelovanja mišića detruzora mokraćnog mjehura i zatvaranja uretre. Uretralni tlak normalno nadvlada tlak u mokraćnom mjehuru zadržavajući urin u mjehuru. Proksimalni dio uretre i mokraćni mjehur se nalaze u zdjelici. Kad se poveća intraabdominalni tlak (kašljanjem ili kihanjem) to povećanje se jednakomjerno prenosi na uretru i mokraćni mjehur ostavljajući jednak odnos tlakova između ove 2 komponente što rezultira kontinencijom. Normalni proces mokrenja je rezultat promjene obje ove komponente: uretralni tlak pada, a tlak u mokraćnom mjehuru raste.